b'\n_START_ARTICLE_\nAntanas Glem\xc5\xbea (1938)\n_START_PARAGRAPH_\nAntanas Glem\xc5\xbea (g. 1938 m. bir\xc5\xbeelio 21 d. Repeni\xc5\xa1kyje, Vabalninko vals\xc4\x8dius) \xe2\x80\x93 Lietuvos biochemikas, habilituotas biomedicinos moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1960 m. baig\xc4\x97 Vilniaus universitet\xc4\x85. 1982 m. biologijos moksl\xc5\xb3 daktaras._NEWLINE_1965\xe2\x80\x931994 m. Vilniaus universiteto d\xc4\x97stytojas, 1968\xe2\x80\x931971 m. Biochemijos ir biofizikos, 1989\xe2\x80\x931994 m. Augal\xc5\xb3 fiziologijos ir mikrobiologijos katedros ved\xc4\x97jas. Nuo 1983 m. profesorius. 1975\xe2\x80\x931978 m., 1988\xe2\x80\x931989 m. Taikomosios enzimologijos instituto direktorius. 1989\xe2\x80\x932003 m. Lietuvos biotechnologijos asociacijos prezidentas.\n_START_SECTION_\nMokslin\xc4\x97 veikla\n_START_PARAGRAPH_\nSvarbiausi moksliniai darbai i\xc5\xa1 bendrosios ir taikomosios enzimologijos. Nustat\xc4\x97, kad raumen\xc5\xb3 ir smegen\xc5\xb3 piruvatdehidrogenaz\xc4\x97 ir L-ketoglutarato dehidrogenaz\xc4\x97 susideda i\xc5\xa1 keli\xc5\xb3 ferment\xc5\xb3, susintetino afinini\xc5\xb3 (veikian\xc4\x8di\xc5\xb3 biocheminio giminingumo principu) sorbentu, kuriais gryninami mikrobiologin\xc4\x97s sintez\xc4\x97s b\xc5\xabdu gauti fermentai. Apie 40 i\xc5\xa1radim\xc5\xb3 autorius.'